als_Latn dik_Latn sag_Latn
NËNSHKRUHET MEMORANDUMI I MIRËKUPTIMIT MIDIS AKEP DHE AKOS
Në kuadër të bashkëpunimit me organizatat ndërkombëtare, në fushën e komunikimeve elektronike dhe postare, më datë 14/10/2015, pas negociatave të zhvilluara u ra dakort dhe u nënshkrua në Ljubjane, Memorandum i Mirëkuptimit në fushën e Komunikimeve Elektronike dhe Postare (MoU) ndërmjet Agjensisë së Rrjeteve të Komunikimeve dhe Shërbimeve të Sllovenisë (AKOS) dhe Autoritetit të Komunikimeve Elektronike dhe Postare (AKEP).
MoU për palën e AKEP-it u nënshkrua nga Z. Piro Xhixho, Kryetar i Këshillit Drejtues dhe për palën e AKOS nga Z. Franc Dolenc, Drejtor i Agjensise.
Nënshkrimi i MoU i hap rrugën rritjes së nivelit të shkëmbimit të informacionit dhe eksperiecave të dobishme midis dy organeve rregullatore homologe, si në fushën e komunikimeve elektronike, ashtu dhe në atë postare. Gjithashtu AKOS u angazhua për një mbështetje sa më të gjerë në drejtim të trajnimit të stafit dhe projekteve me interes për AKEP-in.
Gjithashtu midis dy delegacioneve u shkembye informacion mbi eksperiencat lidhur me situatat e tregjeve respektive, funksionimin e institucioneve dhe sfidat aktuale dhe te prespektives.
als_Latn als_Latn als_Latn als_Latn als_Latn